Ritratt: Leon Xuereb .td_uid_2_619d40713a1a8_rand.td-a-rec-img{text-align:left}.td_uid_2_619d40713a1a8_rand.td-a-rec-img img{margin:0 auto 0 0} Il-Partit Nazzjonalista qal li l-Gvern Laburista mar lura fuq il-wegħda tiegħu li se tinbena tarzna ġdid f'Marsaxlokk u ħalla numru ta' sajjieda bi spejjeż kbar biex itellgħu l-bastimenti tagħhom mill-baħar. F'konferenza tal-aħbarijiet li kienet indirizzata mill-Kelliem Ewlieni tal-PN Peter Agius u mill-kandidat Nazzjonalista Errol Cutajar, intqal li s-sajjieda mhux qed isibu appoġġ mill-awtoritajiet rispettivi biex ikollhom post fejn iżommu d-dgħajjes tagħhom. "Is-sajjieda jridu jaffrontaw l-elementi kollha biex jaqbdu l-ħut frisk għall-għajxien tagħhom u biex jipprovdu l-ħut għall-familji Maltin," qal Agius. Hu qal li kienu bosta sajjieda li saħqu li ma kellhomx post fejn iħallu d-dgħajsa tagħhom "b'sogru għall-manteniment meħtieġ fuq l-opri tal-baħar kif ukoll tas-sigurtà tal-istess sajjieda". Intant, Cutajar qal li minħabba dawn il-problemi loġistiċi, numru ta' sajjieda qed jagħżlu li jirmonkaw id-dgħajjes tagħhom fi Sqallija milli f'Malta. Ritratt: Partit Nazzjonalista Hu semma' wkoll li ċertu sajjieda qalu li l-breakwater, li tlesta aktar kmieni din is-sena , ma sarx tajjeb u ma joffrilhom l-ebda sigurtà fil-maltemp. "Kienu bosta sajjieda resqu lejh u spjegaw is-sitwazzjoni inkwetanti biex huma jtellgħu id-dgħajjes tagħhom bl-użu tal-'hard standing facility', faċilita ta' rmonk ta' dgħajjes li tinsab Marsaxlokk li hija investiment tajjeb ferm fejn però s-sajjieda qed jintalbu rapporti li jiswew mijiet kbar ta' ewro qabel tintuża l-faċilità," stqarr Cutajar. Iż-żewġ kelliema qalu li hemm bżonn li l-flejjes tal-Unjoni Ewropea jintefqu aħjar u li jkun hemm aktar koperazzjoni bejn il-Gvern u s-sajjieda. Huma qalu li jekk jiġi elett fil-Gvern, il-PN se jkun qed jgħin lis-sajjieda jaffrontaw il-burokrazija tal-fondi Ewropej b'assistenza diretta minħabba l-kumplessità li teżisti jekk sajjieda jagħżel li japplika għal dan. Il-ġimgħa l-oħra, il-Ministru għall-Agrikoltura Anton Refalo ħabbar skema biex is-sajjieda li kienu affetwati negattivament mill-Covid-19 ikunu jistgħu jieħdu sa €5,000 f'għajnuna finanzjarja. Aqra aktar: Sajjieda jistgħu jieħdu sa €5,000 f'għajnuna minħabba l-Covid-19 Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_619d40713a630_rand.td-a-rec-img{text-align:left}.td_uid_3_619d40713a630_rand.td-a-rec-img img{margin:0 auto 0 0}